આમળા એક સર્વશ્રેષ્ઠ ફળ છે જેનો ઉપયોગ આયુર્વેદમાં અનેક ઔષધીઓમાં કરવામાં આવે છે. આમ તો આમળાનો ઉપયોગ અનેક રીતે કરવામાં આવે છે. વાળ માટે આમળાનું સેવન પણ કરી શકાય અને તેને વાળમાં પણ લગાવી શકાય છે. આમળામાં કેરોટિનાયડ જેવા પોષક તત્વો હોય છે જે વાળને વધારવામાં મદદ કરે છે. જો તમને વાળ સફેદ થવાની સમસ્યા હોય તો વાળમાં આમળા અને અરીઠાનું પાઉડર લગાવવાથી બહુ ફાયદો થશે. આમળાનું જ્યૂસ સપ્તાહમાં એકવાર પીવાથી વાળ ઝડપથી વધવા લાગે છે અને વાળ સ્વસ્થ બને છે.